《秋试报罢久滞里门感赋二首 其二》
清代·金武祥

百年身世望漫漫，乱后还乡亦大难。偏到穷途增客感，漫从远道博亲欢。

自怜去住无长策，久阅炎凉转达观。闻说终南多捷径，问君投笔可能安。

作者简介：原名则仁，号溎生，名宿金一士之孙。清末民初人，先应邀兖州县官幕友，后以捐班至广东候补，得署赤溪直隶厅同知。五十岁后，因丁忧而依例解任归里，从事地方文献收集，整理出版，享年八十三岁。著有芙蓉江上草堂诗稿及江阴丛书、粟香室丛书等多种。